Lolland-Falsters Stifts-Tidende, 1824-11-16
Atter er en Reformation foregaaet med det Kongel Kjøbenhavnske Classelotterie. Det Væsentligste af de i denne Anledning fra det Kongelige Rentekammer med deelte Betingelser, som træde i Kraft fra Begyndelsen, af Aaret 1825, ere følgende: 1. J næste Aar ville der blive trukne to i Henseende til Planen lige Lotterier, hvert bestaaende af 3 Classer, hvilke ikkuns ved de i sidste Classe af det første Lotterie faldende Frilodder til første Classe af det andet Lotterie, staae i Forbindelse med hinanden, men iøvrigt ere af hinanden ganske uafhængige. 2. Jndskuddet til hvert af disse Lotterier er til 1ste Classe 2 Rbdlr., til 2den Classe 4 Rbdlr. og til 3die Classe 5 Rbdlr., og betales i Danmark i Sedler og i Hertugdømmede i Sølvmynt, efter de Bestemmelser, som i Almindelighed ere fastsatte for sammes Antagelse. Udbetalingen af Gevinsterne skeer ligeledes i Danmark i Sedler og i Hertugdømmene i Sølvmynt. 3. Gevinstfordelingen skeer paa følgende Maade: Ethvert Lod bliver foruden med et Løbe Nummer, som dog ved Trækningen ikke kommer i Betragtning, betegnet med to andre combinerte Tal fra 1 til 280, saaledes, at enhver Forbindelse af to af Tallene fra 1 til 280 ikkun forekommer eengang mellem samtlige Lodder, hvorefter følgelig ethvert Lod bliver at ansee som et Beviis lydende paa en vis særskilt Ambe. Ved Trækningen blive da alene Nummerne fra 1 til 280 lagde i Lykkehjulet og deraf i første Classe udtrukket 13, i anden Classe 14 og i tredie Classe 48 Nummere, hvergang paa een Dag. Derefter erholde i Overeensstemmelse med Planens nærmere Bestemmelser: a. De af hvert to umiddelbart efter hinanden trukne Nummere bestaaende Amber, saaledes, at hver to ved Trækningen umiddelbart paa hinanden følgende Nummere, f. Ex. Nummerne af 1ste og 2det Træk, af 2det og 3die Træk, af 3die og 4de Træk o. s. v., udgjøre en saadan Ambe, hvilke Amber i Planen ere betegnede med Navnet: Række Amber, de høiere Gevinster. – b. De øvrige i et bestemt Artal af Træk indeholdte Amber, med Udelukkelse af de forhen under a anførte Række=Amber, erholde de mindre Gevinster. c. De Lodder, af hvis combinerte Nummere ikkun et eneste udtrækkes, erholde den mindre Gevinst, hvilken i 1ste og 2den Classe, efter Spillernes Behag, enten contant udbetales eller godtgjøres ved et Frilod til den følgende Classe, saalænge endnu Lodder ere at faae. - d. De til 3die Classe fornyede Lodder, af hvis to combinerte Nummere i denne Classe ikke noget udkommer, erholde Frilodder til første Classe af det følgende Lotterie. 4. De Lodder, som i de to første Classer komme ud enten med begge eller et Nummer, gaae ganske ud; de Lodder derimod, som i de to første Classer ikke udkomme med noget af deres to combinerte Nummere, maae efter Trækningen inden den bestemte Tid fornyes hos den Collecteur, hos hvilken de ere tagne. Denne Fornyelse begynder tilligemed Udbetalingen af Gevinsterne af den næstforegaaende Classe og varer i Kbhavn, indtil 8 Dage for Trækningen i det seneste. Udenfor Kjøbenhavn maa Fornyelsen skee saa betids, at Collecteurernes Appellationsberegninger 8 Dage for Trækningen kunne være indløbne ved det Kongelige Lotterie Jnspectorat. Enhver Collecteur i Provindserne er derfor pligtig at tilkjendegive sine Spillere, der i den Henseende have at holde sig til ham, den yderste Termin for Fornyelsen til den følgende Classe i hans Collection. Hvo der forsømmer denne Termin og ikke inden den bestemte Frist fornyer sit Lod, maa selv tilskrive sig Skaden og kan efter den angivne Tid ikke forlange at faae sit Lod fornyet. 5. Ønsker Nogen efter en af de to første Classers Trækninger at erholde et nyt Lod til den følgende Classe, da kan han blive forsynet dermed, saalænge endnu uafsatte Lodder ere tilbage; dog har han tillige at betale det fulde Jndskud for alle foregaaende Classer.